钦定古今图书集成/明伦汇编/官常典/第544卷 > 《老将行》王维
## 钦定古今图书集成/明伦汇编/官常典/第544卷 > 《老将行》王维

“少年十五二十时，步行夺取胡马骑。射杀山中白额
虎，肯数邺下黄须儿。一身转战三千里，一剑曾当百
万师。汉兵奋迅如霹雳，卤骑崩腾畏蒺藜。卫青不败
由天幸，李广无功缘数奇。自从弃置便衰朽，世事蹉
跎成白首。昔时飞箭无全目，今日垂杨生左肘。路傍
时卖故侯瓜，门前学种先生柳。苍茫古木连穷巷，辽”
落寒山对虚牖。誓令疏勒出飞泉，不似颍川空使酒。

星文。愿得燕弓射天将，耻令越甲鸣吴军。莫嫌旧日
云中守，犹堪一战立功勋。